વડાપ્રધાન નરેન્દ્ર મોદીએ સિવિલ સર્વિસ ડે નિમિત્તે અમલદારોની એક બેઠકને સંબોધતાં જણાવ્યું હતું કે મારી મીટિંગોમાં મોબાઇલ ફોન ઉપર પ્રતિબંધ મૂકવામાં આવ્યો છે કારણકે મને વારંવાર એ જોવા મળ્યું છે કે સત્તાવાર ચર્ચા ચાલતી હોય ત્યારે અધિકારીઓ સોશિયલ મીડિયાની સાઇટો જ ચેક કરતા રહેતા હતા. આ ઉપરાંત સોશિયલ મીડિયાનો ઉપયોગ આત્મસ્લાઘા માટે નહીં કરવાની તેમણે હિમાયત કરી હતી. આજના દિવસોમાં હું એ જોઉં છું કે જિલ્લા સ્તરનાં અધિકારીઓ ખૂબ જ વ્યસ્ત હોય છે. મોટાભાગના ખૂબ જ વ્યસ્ત રહે છે કારણકે તેમનો બધો સમય સોશિયલ મીડિયાની સાઇટો જોવામાં જ ખર્ચાઇ જાય છે. એમ તેમણે જણાવ્યું હતું. સોશિયલ મીડિયાનો ઉપયોગ લોકોના કલ્યાણ માટે થવો જોઇએ. પોતાની પ્રશંસા કરવા માટે નહીં, વિશ્ર્વ આજે ઇ – ગવર્નન્સથી મોબાઇલ ગવર્નન્સ તરફ આગળ વધ્યું છે એટલા માટે લોકોના કલ્યાણ માટે શ્રેષ્ઠ હેન્ડસેટ રાખવો જરૂરી છે, એમ તેમણે ઉમેર્યું હતું. સારાં કામ થઇ રહ્યાં હોવાની માહિતીનો ફેલાવો કરવા માટે સોશિયલ મીડિયાની સાઇટો જ મદદરૂપ બને છે, એમ તેમણે જણાવ્યું હતું. પોલિયોની રસી મૂકવાની તારીખો સોશિયલ મીડિયા દ્વારા અગર હું માહિતી આપું કે તેમણે કોઇ ખાસ તારીખે રસી મુકાવવા માટે આવવું ત્યારે એ મદદરૂપ બને છે, પરંતુ રસી મુકાવી સંબંધી કામ દરમિયાન ફેસબુક ઉપર મારી પોતાની તસ્વીરની હું પ્રશંસા કરતો હોઉં તો તો એની સામે પ્રશ્ન થાય (સિવિલ નોકરિયાતો દ્વારા થતા કામ સામે પ્રશ્ર્ન થાય) એમ વડાપ્રધાને જણાવ્યું હતું. મોદીએ જણાવ્યું હતું કે હું અમલદારશાહીનો હિસ્સો નથી, કારણકે મને કોચિંગ ક્લાસ જવાની તક સાંપડી નથી. તેમણે ટયૂશન ક્લાસિસનો સંદર્ભ ટાંકતાં આમ જણાવ્યું હતું. સનદી નોકરીઓ માટે લાયક બનવા માટે ઘણા ભાવિ અમલદારો આવા ટયૂશન ક્લાસિસમાં જોડાય છે એમ વડાપ્રધાને હાસ્યની છોળો ઉડાડતાં જણાવ્યું હતું. (એજન્સી)